b'\n_START_ARTICLE_\nFojda\n_START_SECTION_\nEtni\xc4\x8dna sestava prebivalstva\n_START_PARAGRAPH_\nPo popisu prebivalstva iz leta 1971 se je 23,2%  prebivalcev  v ob\xc4\x8dini Fojda opredelilo, da so Slovenci.\n_START_SECTION_\n\xc4\x8campej (italijansko Campeglio) (nem\xc5\xa1ko Scharfenberg)\n_START_PARAGRAPH_\nVas \xc4\x8campej (Campeglio) je najve\xc4\x8dja vas v ob\xc4\x8dini Fojda in le\xc5\xbei na 135 m nadmorske vi\xc5\xa1ine z okoli 760 prebivalci.  Naselje je starodavno, na kar ka\xc5\xbeejo ostanki gradu Soffumbergo (Scharfenberg) , poletne rezidence oglejskih patriarhov. Posebej zanimiv je mozaik Sv. Mihaela, ki se nahaja v \xc5\xbeupnijski cerkvi, obnovljeni po potresu leta 1976. Naselje se razteza predvsem ob cesti, ki pelje v \xc4\x8cedad.\n_START_SECTION_\nRa\xc5\xa1\xc4\x8dak  (Raschiacco)\n_START_PARAGRAPH_\nKraj Ra\xc5\xa1\xc4\x8dak (Raschiacco) se prvi\xc4\x8d omenja leta 1321. Vasica se je razvila okoli majhne cerkve Sv. Martina, ki jo mnogi zgodovinarji postavljajo v \xc4\x8das okoli leta 1200. Ra\xc5\xa1\xc4\x8dak se nahaja v bli\xc5\xbeini hribov sredi \xc5\xa1tevilnih vinogradov, iz katerih se pridobivajo odli\xc4\x8dna vina.\n_START_SECTION_\nRonchis\n_START_PARAGRAPH_\nVloga naselja Ronchis je bila v zgodovini ob\xc4\x8dine Fojda zelo pomembna. Dve vili iz XV. stoletja,  Freschi in Partistagno, se razvijejo v domove dveh enakoimenovanih dru\xc5\xbein rodu Cucagna. Vas se nahaja ob cesti v Videm.\n_START_SECTION_\nPodkl\xc3\xa1p   (Canal di Griv\xc3\xb2)\n_START_PARAGRAPH_\nOmembe vasi Podklap imamo iz listin gosposke dru\xc5\xbeine Cucagna, vendar je ime vasi keltskega izvora.\n_START_SECTION_\n\xc4\x8can\xc3\xa9bola ali \xc4\x8cen\xc3\xa9bola   (Canebola)\n_START_PARAGRAPH_\n\xc4\x8can\xc3\xa9bola verjetno izvira iz obdobja slovanskih migracij (VI-IX. stoletje), ko so se slovanska plemena naselila v hribih in na vi\xc5\xa1inskih dolinah Nadi\xc5\xbee in Terskih dolinah. Vse do leta 1930 do vasi ni bilo cest, zaradi \xc4\x8desar je ostala malo izolirana od ostale ob\xc4\x8dine. Zaradi obnovitvenih del po potresu 1976 je \xc4\x8can\xc3\xa9bola zdaj o\xc4\x8darljiva gorska vas.\n_START_SECTION_\nGarm\xc3\xb3v\xc5\xa1\xc4\x8dica   (Stremiz)\n_START_PARAGRAPH_\nGarm\xc3\xb3v\xc5\xa1\xc4\x8dica (Stremiz)  je starodavna vasica, ki je prvi\xc4\x8d omenjena leta 1294 in je bila v lasti dru\xc5\xbeine Cucagna vse od 13. stoletja. Sestavlja jo nekaj stavb okoli majhnega trga s fontano iz 19. stoletja. Ohranjeni so ostanki treh mlinov in kamnitih lokov rimskega izvora, v bli\xc5\xbeini izvirov potoka Griv\xc3\xb2.\n_START_SECTION_\nRavan  in Podvila   (Costapiana in Gradischiutta)\n_START_PARAGRAPH_\nRavan (Costapiana) je majhna vas na cesti proti \xc4\x8can\xc3\xa9boli. Nedale\xc4\x8d stran je vas Podvila (Gradischiutta), na 364 m nadmorske vi\xc5\xa1ine, katere ime pomeni "utrjeni kraj" ali "grajske ru\xc5\xa1evine". Verjetno se nahaja na ru\xc5\xa1evinah anti\xc4\x8dne utrdbe.\n_START_SECTION_\nPod c\xc3\xa9rkvo   (Valle di Soffumbergo)\n_START_PARAGRAPH_\nDolina, imenovana tudi "Balkon nad Furlanijo", ima tako kot vsa mesta na tem obmo\xc4\x8dju starodavni izvor. V preteklih stoletjih je obmo\xc4\x8dje spadalo v fevdalno posest gospostva Soffumberg, ki je bilo v lasti oglejske cerkve. Vas se razprostira okoli cerkve Sv. Petra, zgrajene v XVIII stoletju.\n_START_SECTION_\nKoloredo  (Colloredo di Soffumbergo)\n_START_PARAGRAPH_\nKoloredo se prvi\xc4\x8d omenja leta 1501 kot vas Coloreti Soffumber\xc5\xa1ki. Njegovo ime izhaja iz latinske besede coryletum in pomeni "vinsko trto". Koloredo, tako kot sosednje podro\xc4\x8dje je zgodovinsko vezano na grad Soffumberg; je majhno naselje, ki je znano predvsem po pridelavi vina.\n_START_SECTION_\nV\xc3\xadle    (Costalunga)\n_START_PARAGRAPH_\nVas Vile (Costalunga) je bila prvi\xc4\x8d omenjena leta 1353, vendar se domneva, da je njen izvor starej\xc5\xa1i, podoben tistemu iz \xc4\x8can\xc3\xa9bole. Sprva je spadala pod gospode Cucagne, potem pa je pre\xc5\xa1la pod Soffumberg t.j. oglejske patriarhe.\n_START_SECTION_\nPedro\xc5\xbea  (Pedrosa)\n_START_PARAGRAPH_\nPedro\xc5\xbea se prvi\xc4\x8d omenja okoli sredine 14. stoletja in je bila v lasti dru\xc5\xbeine Cucagna.\n_START_SECTION_\nPodr\xc3\xa1ta    (Clap)\n_START_PARAGRAPH_\nPodrata (Clap), kot \xc4\x8can\xc3\xa9bola, je verjetno nastala v \xc4\x8dasu slovanskih migracij. Vas je zdaj nenaseljena, \xc4\x8deprav so bile nekatere hi\xc5\xa1e obnovljene po potresu leta 1976 in se uporabljajo kot poletne rezidence.'